**КОМИ РЕСПУБЛИКАСА ВÖР-ВА ОЗЫРЛУН ДА ГÖГÖРТАС ВИДЗАН МИНИСТЕРСТВО**

**«Коми Республика мутасын юöм вылö, хозяйственно-бытöвöй могъяс вылö ваöн могмöдан да бурдöдчöм могысь ва объектъяс санитарнöя видзан округъяслысь да зонаяслысь проектъяс вынсьöдöм кузя государственнöй услугаяс сетан административнöй регламент вынсьöдöм йылысь» Коми Республикаса вöр-ва озырлун да гöгöртас видзан министерстволöн 2010 во вöльгым тöлысь 29 лунся 486 №-а тшöктöдö вежсьöмъяс пыртöм йылысь**

«Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а индöд серти

ТШÖКТА:

1. Пыртны Коми Республикаса вöр-ва озырлун да гöгöртас видзан министерстволöн 2010 во вöльгым тöлысь 29 лунся 486 №-а тшöктöдö вежсьöмъяс содтöдын индöм лыддьöг серти.

2. Тайö тшöктöдыс вынсялö сiйöс официальнöя йöзöдöм бöрын 10 лун мысти.

3. Тшöктöд олöмö пöртöм бöрся видзöдны министрöс медводдза вежысь Ю.В.Лисинлы.

Министрлысь могъяс олöмö пöртысь М.В.Некипелова

Сыктывкар

2011 вося тöвшöр тöлысь 25 лун

19 №

Коми Республикаса вöр-ва озырлун да

гöгöртас видзан министерстволöн

2011 во тöвшöр тöлысь 25 лунся 19 №-а тшöктöд дорö

СОДТÖД

Коми Республикаса вöр-ва озырлун да гöгöртас видзан министерстволöн 2010 во вöльгым тöлысь 29 лунся 486 №-а тшöктöдö пыртöм

**ВЕЖСЬÖМЪЯС**

Коми Республикаса вöр-ва озырлун да гöгöртас видзан министерстволöн 2010 во вöльгым тöлысь 29 лунся 486 №-а тшöктöдын:

Коми Республика мутасын юöм вылö, хозяйственно-бытöвöй могъяс вылö ваöн могмöдан да бурдöдчöм могысь ва объектъяс санитарнöя видзан округъяслысь да зонаяслысь проектъяс вынсьöдöм кузя государственнöй услугаяс сетан административнöй регламентын, мый вынсьöдöма тшöктöдöн:

1) 2.4. пунктын «а сiдзжö сэк, кор документъяссö сетöма абу комплектöн» кывъяс киритны.

2) 2.5. пунктö содтыны татшöм абзац:

«Государственнöй да муниципальнöй услугаяс сетöм котыртöм йылысь» 2010.07.27 лунся 210-ФЗ №-а Федеральнöй оланпас.».

3) 2.6. пунктса 5 абзац гижны тадзи:

«Коми Республикаса вöр-ва министерствоö сетöны документъяслысь оригиналъяс да копияяс. Эскöдöм бöрын документ копияяссö кольöны Коми Республикаса вöр-ва министерстволöн архивö, а оригиналъяссö бöр бергöдöны шыöдчысьлы.».

4) 3.2.2. пунктса 2 абзац киритны.

5) 3.3.2 пунктса 4 абзац гижны тадзи:

« - юöм вылö, хозяйственно-бытöвöй могъяс вылö ваöн могмöдан да бурдöдчöм могысь ва объектъяс санитарнöя видзан округъяслысь да зонаяслысь проектъяс вынсьöдны öткажитöм сэк, кор санитарно-эпидемиологическöй экспертизалöн помшуöмъяс йылысь экспертнöй кывкöртöдыс отрицательнöй, кутшöмöс сетö «Коми Республикаын гигиена да эпидемиология шöрин» Йöзлысь дзоньвидзалун видзан федеральнöй государственнöй учреждение либö сылöн филиалъяс.».

6) 3.4.3. пунктса 1 абзацын «мöдöдöны шыöдчысьлы тшöктöд копия либö öткажитöм йылысь извещение» кывъяс вежны «мöдöдöны шыöдчысьлы тшöктöд либö öткажитöм йылысь извещение» кывъясöн.

7) 4.6. пунктын «либö шыöдчысьяскöд йитчöм вöсна, мый вермас вайöдны» кывъяс вежны «мый вермас вайöдны» кывъясöн.

8) 4.9. пунктса 2 абзац гижны тадзи:

«Прöверка нуöдiгöн видлалöны государственнöй услуга сетöмкöд йитчöм став юалöм.».

Исакова 2 669 пас